經數: 一七七八

經名: 維摩經略疏卷第七

頁數: 六六一

上              欄

衆生. 菩薩不爾. 若*折若體觀我假入無我.

爲破計我十六知見[&FFFF]#倒. 不取衆生畢竟空

相. 故能爲衆生說於如是無我之法而敎導

之. 說身空寂而不說畢竟寂滅. 聲聞法入

眞墮於寂滅. 菩薩不爾. 若*折若體入假實二

空而知中理. 不以偏眞爲究竟也. 是則雖復

從假入空. 欲爲入中而作□胤不捨群品. 故

爲聲聞觀苦有異. 意在此也說悔至過去

二明慰喩令觀因假入空. 因卽集諦. 結業□

是苦因. 二乘爲涅槃但急斷結不懺宿罪. 身

子罪故不見淨土. 意在此也. 菩薩達煩惱性

不ＣＣ斷結急取涅槃. 但以懺悔爲先. 淨諸

功德故螺□見淨意在此也. 此正明觀因假

入空. 若但觀果假入空非不離四住之惑. 而

往罪不除則障法門化他功德. 菩薩爲度衆

生必須除罪. 若無怨對卽可受化. 故菩薩戒

以殺爲初. 聲聞戒以非梵行爲初意在此也.

今明菩薩修從假入空懺過去罪. 故言說悔

先罪. 若毘曇明三世有罪從未來至現在入

過去. 得繩繫屬行人. 若成論明二世無罪但

隨心現在. 今菩薩觀無生懺尙無三世. 何肉

罪入過去及在現在. 但過去[&FFFF]#倒妄造諸罪.

若知我心自空罪福無主. 如此懺時衆罪如

霜露慧日能消除. 體假入空破昔妄造. 故言

說悔先罪三世空故不入過去  以已下二明

用別敎慰喩無爲緣集. 菩薩自有□沙別惑

因果實疾1令從空入假. 觀破無知得道種智

法眼. 見機入假化物. 文爲五. 一慰喩勸起悲

心二勸發願饒益三勸修福慧四勸生勇健心

中              欄

五勸精進不退. 若具此五卽入假觀成能利一

切. 以已之疾愍於彼疾. 初明勸起悲心. 何者

二乘無悲比空受樂. 菩薩出假須起大悲. 問

菩薩自己有疾可得愍彼己旣無疾何得以己

愍彼. 又別敎雖有無明塵沙與分段異. 何得

以己愍彼. 答此有二解. 一菩薩斷四住時但

有無明及習卽生是念. 我今無明之疾尙爾.

肉衆生具縛何能受界內重苦. 是則以己之

輕當愍於重. 故須出假. 又2假無明疾輕四住

疾重豈得以輕愍重  當識宿世無數劫苦.

以往昔苦愍於一切. 如布衣登極知人苦樂.

當念饒益一切衆生. 二明慰喩勸發. 弘誓當

念卽是從悲起誓. 念欲饒益一切衆生. 卽是

入假勝緣憶所修福念於淨命. 三明慰喩令

修福智. 入空則無福無命. 此是入假修其萬

行如空中種樹. 修福卽福德莊嚴. 淨命卽智

慧莊嚴. 如大論明四種五種正命皆是其事.

若無正見慧命皆邪. 何能愍彼勿生憂惱. 四

慰喩勸生勇健心. 聞生死無量劫意而有勇.

首楞嚴心乃能入假化衆生也. 若怖畏憂惱

或退墮二地. 故言勿生憂惱3當起精進. 五慰

喩勸修精進. 有疾菩薩若欲入假必須精進

不得休息. 未具佛法不應取證. 又方欲荷負

不應疲怠. 此卽從空入假利益一切. 若言空

無所有不修精進卽退墮二地. 豈能從空入

假利益一切. 當作醫王療治衆病. 三明用

圓敎慰喩. 有自體緣集實疾菩薩令修空假

一心三觀得一切種智佛眼. 若諸方便敎此

非大醫不名爲王. 圓敎發心作佛三諦圓觀.

下              欄

若開佛知見是大醫王. 能圓集法藥治法界

病. 故言當作醫王療治衆病. 自疾他疾皆究

竟愈. 此慰喩文具明四敎三觀意. 略而文未

顯. 至下三觀釋文方具足顯  菩薩至歡喜

四結成. 卽是勸三敎慰喩三種實疾菩薩. 若

依敎斷三種緣縛脫三一土因果患累者. 卽各

歡喜也

維摩經疏第二十一

問疾品之三

文殊師利言下二爲實疾菩薩問調伏觀法.

又爲二. 一文殊問二淨名答. 問意如前明爲

於法行. 亦通爲二行互相資發. 故問也  維

摩下二淨名答正約三觀調伏. 何者三觀破

三惑. 卽是修三智三眼調伏界內通別圓三

種實疾. 亦是調伏三土因果之實疾也. 文爲

三. 初約從假入空調伏界內見思之疾. 二從

以無所受去明從空入假調伏無知之疾. 三

4從有疾菩薩自念去明中道正觀調伏無明

實疾. 三觀之義具如玄文. 今更略明三觀之

相. 三藏旣不見眞不須論也. 通敎三觀但約

二諦只成二觀無第三觀. 非今答意. 今但約

別圓以簡三觀則有三種. 一別相二通相三

一心. 一別相者歷別觀三諦. 從假入空但得

觀眞. 尙不觀俗豈得觀中. 從空入假但得觀

俗亦未觀中. 若入中道方得雙照. 玄義已具.

二通相者則異於此. 從假入空非但俗空. 眞

中亦空. 從空入假非但俗假眞中亦然. 若入

中道非但知中是中. 俗眞亦中. 是則一空一

切空無假中而不空. 一假一切假無空中而

經數: 一七七八

經名: 維摩經略疏卷第七

頁數: 六六二

上              欄

不假. 一中一切中無空假而不中. 但以一觀

當名解心皆通. 雖然此是信解虛通. 就觀除

疾不無前後. 三一心者知一念心不可得不

可說. 而能圓觀三諦. 卽此經云一念知一切

法是道場成就一切智. 故玄義已具. 此三三

觀初別相的在別敎. 通相一心的屬圓敎. 今

室內六品正是通相或用一心. 何以知然. 初

從假入空觀云唯有空病. 空病亦空此似空

於中道. 又觀衆生品從假入空徹觀三諦. 入

文方見. 問此兩三觀旣□是圓. 何以爲兩. 答

通相約通. 論圓恐是方等滯方便圓. 不同法

華. 今明從假入空觀亦名二諦觀. 卽是修一

切智慧眼. 文爲三. 一入衆生假空二入實法

假空三入平等假空. 初假者一往經文似如

析假. 何者初破我想及衆生想是衆生空. 次

當起法想是別修法空. 此1乖鏡像拳指之喩.

今明不爾. 此別有意. 若聲聞人但心自度. 總

相破人卽破法空. 菩薩爲化衆生. 總相別相.

若總相但體三假皆如幻化. 別相入空. 須前

分別衆生實法平等無謬然後入空. 何以故.

菩薩集法藥須細分別爲分別藥病作方便

也. 是以大論釋菩薩用道種慧入空. 遍分別

諸道方入空也. 故此經雖前觀衆生入空而

猶須更起法想. 下文云以何爲空. 但以名字

故空. 若言但以名字者卽是如幻如化體假

入空意也. 初明衆生空文爲三. 一正明破衆

生假入空卽是約因破果. 二釋是約果破因.

三結. 初文者前世妄想卽無明與行能感今

世識等五果. 若有此果卽有病也. 虛妄之因

中              欄

不實果報理然虛假. 是中無我故言誰受此

文亦不的判析體. 今望下文義推多用體假

所以至生著二釋卽是以果破因果. 卽是此

身. 四大無主無主故卽無我. 破四大如前約

請觀音明. 言以果破因者經重釋云. 又此病

者皆由著我. 由迷此果計我卽癡順我卽貪

違卽生嗔. 卽愛取有故有未來生死. 衆苦不

斷. 若知無主則不計我起愛取有. 故言以果

破因旣知至生想三結成. 若知妄計是病

本者卽除我想及衆生想. 若我人想滅則十

六知見及六十二見一切屬見煩惱皆滅. 卽

是須陀洹智斷是菩薩無生法忍  當起下二

明法空文爲三. 一先分別法二破除三釋. 初

文者菩薩爲利衆生先分別法相方入空也.

故大論云先用法智分別諸法. 次用涅槃智

所以入衆生空竟更起法想分別諸法. 然後

體法入空者. 如身子利根入見道竟卽能斷

結成羅漢果. 停留七日爲作隨佛轉法輪將.

須在學地遍知學人所行之法方證羅漢. 今

菩薩欲觀法假入空須先起法想. 但以衆法

合成此身者. 卽先分別衆因緣法. 所謂過去

二因成今五果. 陰入界法成假名身. 亦是十

法界法. 何以知然. 衆生身具六道後破涅槃

卽破四種行人計涅槃也. 起唯法起者陰入

界生唯是法生. 是中無我使起使滅. 又解起

唯法起者六道因果法起也. 滅唯法滅者四

種聖人得二涅槃卽是三界因果法滅也. 又

此法者各不相知者色不知心心不知色. 入

界皆爾各不相知. 所以然者諸法無性無知

下              欄

者見者. 以何而知. 起時不言我起者. 前言不

知是各不相知. 今言諸法無性互不知起. 雖

有法起無自他性. 虛假不實滅時不言我. 滅

義亦如是.  彼有疾至涅槃等二明破除法想.

爲滅法想者知法想[&FFFF]#倒是其大患. 無法而

生法想卽是[&FFFF]#倒. 此卽體如幻化. 不同數人

法想卽癡違順卽貪□. 因有十使九十八使

善惡業起卽有分段因果實疾. 故言卽是大

患. 乃至計有四人涅槃皆是大患. 我應離之

者離此[&FFFF]#倒二邊法想. 此有二義. 一知所分

別法皆如幻化得離法想. 二知由心則有分

別. 若體內心隨理三假所成不自他等. 玄義

已明從假入空. 四十八番破見卽無有無等

四見法想. 又用九百七十二番破思. 卽三界

思惟法想究竟盡也. 是爲斯陀含乃至阿羅

漢智斷皆是菩薩無生法忍. 卽是體法假入

空. 云何爲離離我我所者. 內心法想爲我計

十法界爲所. 若體內心能起法想[&FFFF]#倒幻化

不自他等. 如前破者卽是離我. 若體十界幻

化虛假不自他等卽是離所. 云何離我我所等

者. 前約離能觀我爲內所觀我爲外名不念

二法. 此中卽生死界內爲內涅槃界外爲外.

名不念二法. 若二邊皆空名爲平等. 卽是體

假入法空. 謂我等涅槃等者如前所明. 能起

法想之心爲我. 此我卽空涅槃爲所. 所亦卽

空. 空理無二卽是等也. 亦應云生死爲所涅

槃尙空肉生死法  所以至定性三釋我及涅

槃是二皆空者. 卽是從體二邊法假以入空

也. 又重釋言但以名字故. 空2二法無決定性

經數: 一七七八

經名: 維摩經略疏卷第七

頁數: 六六三

上              欄

者此中正顯體法假空. 正意在此故前判此

初觀是衍體空. 以名字空無決定性. 卽是生

死涅槃相待故有名字. 無定生死涅槃之法.

四句硏□. 若不可得而說二法者但有名字

無決定性  得是至亦空三明平等空. 卽是

體平等假以入空. 言平等者先死有爲涅槃

無爲. 二法相異故不等也. 今二法皆空無二

相異卽名平等. 若存平等非平等空也. 如存

生法非生法空. 得是平等唯有空病等者. 卽

是體平等假以入空也. 所以平等是假者待

不平等故有平等. 卽相待假. 四句□□. 若不

可得但有名字名字卽空. 卽是體平等假空

空病亦空. 問此違瓔珞彼明從空入假方是

平等. 何以初觀言平等空. 答利根菩薩若不

得生死知涅槃亦空. 能懸破滯空之病名平

等空. 此有二種. 通敎入空未發眞智妄計涅

槃生戱論者. 此如大論破第一義空. 引毘曇

有緣無爲生使. 知空病亦空卽無空病. 見第

一義是通敎意. 別圓不爾. 若見偏眞起染著

者不能入假. 如住化城故名空病. 知空亦空

卽見中道. 復次若言我等卽生死空涅槃等

卽眞諦空空病亦空卽是妄計中道病空往.

望文意謂如此. 此觀旣是通相入空非但假

空眞中亦空. 初觀雖爾位行終在從假入空.

豈知中空. 無明卽斷類如聲聞在方1便道未

入正位. 雖虛心破空實未見諦. 細尋此意與

前初番慰喩意同  是有疾下二約從空入假

以明調伏. 此觀正調界內外無知實疾亦名平

等觀. 卽是修道種智法眼此. 正爲佛道品作

中              欄

本. 以無所受卽是仍上空觀已斷界內諸受.

所以受此諸受者爲化愛見衆生也. 出假有

三. 一從念處相似空出. 何者菩薩化物心重

自行則輕故. 慈悲重者不務斷結. 從相似空

卽便出假. 見思未斷故言有疾. 二從見諦終

不退轉卽便出假. 思惑未盡卽是有疾. 三斷

見思盡方乃出假. 通敎齊此. 此乃無三界正

疾猶有習氣無知. 亦是有疾. 若別敎入無量

四諦塵沙之假故名入假. 但別圓皆有入假

之觀. 今取通敎斷分段盡正是別敎出假之

位. 故借通顯非用通也. 但通敎別惑見思無

明猶自未除. 故於別圓猶是界外具足有疾.

前明入空旣體三假今明入假還入三假. 上

第二別敎入假慰喩經文具五. 今第二觀調

伏文亦具五. 雖不次第大意孱同. 文具五者

一以無所受而受諸受. 此是神根利者堪出

假也. 二未具佛法不應滅受取證者. 是大精

進能爲衆生集佛法也. 三設身有苦當起悲

心卽是大悲. 四我旣調伏亦當調彼卽是弘

誓. 五能調伏慧利卽勇健心. 初解以無所受

而受諸受. 若念處煖頂方便伏見名無所受.

若見諦一受不退常寂然. 不受六十二見名

無所受. 斷見思已位齊羅漢. 故法華云於諸

法不受皆成阿羅漢. 智斷是菩薩無生. 卽是

眞無所受若於界外猶名爲受. 不妨三界見

思已斷隨分得名眞無所受. 大品明不受有

五. 謂受不受不受亦不受. 乃至非受非不受

亦不受不受亦不受. 前四破我卽是不受生

死得入涅槃. 後一不受涅槃卽能入假. 菩薩

下              欄

慈悲應須拔濟. 云何不受而2受涅槃. 應須入

假受其諸受. 故云衆生病則我病也. 衆生若

離見思諸受我亦離之. 故言衆生病愈我病

則愈. 爲是義故以無所受而受諸受. 受總有

三. 一凡夫受二二乘受三菩薩受. 一凡夫受

屬愛屬見. 愛見各有善惡. 屬愛惡受者卽是

3魔羅樂生死. 起三毒十使謗於方等五逆四

重十惡三塗. 此等諸受菩薩以無所受受此

諸惡. 如調達婆藪受重罪業地獄受苦. 乃至

受諸餓鬼畜生等苦. 屬愛善受者受從愛煩

惱起十善十二門禪修羅人天果報. 方便附

近而化導之. 屬見受者亦有二種. 一因見造

惡如尼□見. 二因見造善卽梵志見菩薩. 實

非九十六種而愍此屬見衆生受善惡見. 和

光不同塵而化度之. 二明受二乘受者. 卽藏

通二乘一三藏四門受一見有得道如毘曇.

菩薩入空知生生不可說. 豈有生滅有之可

受. 爲應以此門而得度者而受此受. 說法造

論悉檀利生. 二受空門者如成論明見空得

道. 菩薩久知生生不可說. 豈有折生法二空

乃至滅三心涅槃之可受也. 爲接此門而入

道者受之作論悉檀利生. 受亦有亦無門如

昆勒論. 受非有非無門如爲車匿說離有無.

二受通敎二乘者此約十喩以明四門. 如中

論觀法品明. 故大論歎般若云. 般若如火炎

四邊不可取. 菩薩從假入空久知不生生不

可受不可說. 但爲衆生有此四門根性. 而入

假受之說法造論. 四悉敎化二乘人也. 三明

菩薩受者菩薩從假入空知四不可說不受四

經數: 一七七八

經名: 維摩經略疏卷第七

頁數: 六六四

上              欄

敎大乘. 爲有四種大乘根性從空入假而受

四敎一十六門. 化四根性用四悉檀說法造

論而度脫之. 問若入假受圓敎四門者何須

第三觀. 答觀此經意必須用通相入假釋也

未具至取證也二明精進能具佛法. 利根菩

薩從空入假. 雖能以無所受而受諸受. 如空

中種樹. 若無大精進力卽不能於諸受中成

就一切佛法. 猶如□人雖得作器無所成1辨.

若大精進如大施太子空其大海. 如華嚴明.

七地欲比空諸佛所不2許勸發起其大精進

力故菩薩入假. 未具佛法當勤精進不應滅

受取證. 今明具佛法者還約三種受其一切

法. 一約凡夫者卽約屬愛見受也. 屬愛惡受

已如前列. 受此諸受具修一切法. 菩薩於諸

不善受知病識藥. 知病卽知苦集識藥卽知道

滅. 知四不可說而通四種四諦. 卽是行於非

道通達佛道. 此不善道卽如來種用四悉檀自

行化他. 此具如佛道品(云云). 次約屬愛善受.

具足佛法者亦如前列. 於此善受能知天文地

理韋陀書史五明六藝. 輪王十善五通神仙

之論釋提桓因種種善論諸梵天王說出欲論

無不皆知. 又於此法知四不可說等例前惡

中. 次明受屬見惡受善受. 以邪相入正法修

一切佛法亦如是. 二明受二乘具一切佛法.

卽藏通四門皆知四不可說例前惡中. 三明

受菩薩受具一切佛法. 四敎菩薩如前說. 菩

薩知四不可說入假利生. 三藏菩薩有門生

滅四諦起四弘誓願. 阿僧祇劫行六度行具

一切法. 而於生滅四諦通達三種四諦自利

中              欄

利他. 餘三門亦如是. 通別圓一十二門亦如

是. 若受凡夫受未具佛法不得滅之取證. 乃

至菩薩受亦如是. 華嚴呵七地比空意當在

此. 瓔珞云等覺地無量百千萬劫入重玄門

修凡夫事. 卽是未滅凡夫受而取證也. 凡夫

受尙爾. 二乘菩薩受未具佛法豈得滅而取證

設身至大悲心三明入假起悲. 入假精進

具學佛法本爲化他. 若大悲心少則精進心

羸. 故須加修悲心. 設身有苦者. 若是念處等

出假伏惑未斷. 若入生死苦來逼身或生退

悔. 若斷結見眞或自存己. 樂欲入涅槃放捨

精進. 故勸愍惡趣. 無量劫來不識眞正比淪

苦海. 今得念處煖頂知空. 苦尙難忍何肉彼

耶. 乃至見諦出假. 今有思惟. 苦猶難忍肉具

縛惡趣. 乃至斷見思盡出假. 今止有習. 苦猶

難忍肉三界凡夫. 如是念時大悲節節增長.

甘心受苦. 荷負衆生出假精進. 具如前釋. 以

已之疾愍於彼疾此意同也  我旣下四明弘

誓文爲四. 一酬本願化物二去取三正化物

四傳釋. 我旣至衆生初明酬本願. 何者悲誓

利物但爲內疾猶重未成化他之法. 今修二

觀調伏取相若薄若盡無知稍破. 故言我旣

調伏. 本願度物今須調伏一切衆生. 但除其

病而不除法. 二明去取有師言. 如病眼見華

病□本無. 衆生亦爾妄見諸法. 妄惑若滅則

無法可除. 此是本無法何謂不除法. 今言一

切衆生具十界法無明不了觸處病生. 若有

智慧無□自在悉爲佛事. 譬如火是燒法若

觸燒. 如病. 謹愼不觸卽是除病不可除火. 除

下              欄

火則失溫身照闇成食之能. 十二因緣三道

亦爾. 此有去取法不同除也. 又火能燒人得

法術者入出無□不須除火. 故八萬四千煩

惱凡夫爲之疲勞. 諸佛菩薩以爲佛事. 亦如

治眼去病存精. 爲斷病本而敎導之者. 三正

明化物. 病本卽是一念無明取相. 故華嚴云

三界無別法唯是一心作. 今謂唯是一念無

明取相心作此卽三界之病本也. 若知無明

不起取有卽畢故不造新. 卽是斷病本也. 何

謂病本下四傳釋文爲二. 初釋出病本二釋

敎化斷除. 何謂病本者攀緣只是妄念取相.

過去無明行合現在愛取有. 合過去攀緣爲

現在病本. 現在攀緣爲未來病本. 何所攀緣

謂之三界者. 過現攀緣皆緣三界. 若離三界

無別攀緣云. 何至無所得. 次釋敎化斷除. 謂

心無所得者無相空慧. 不得一念無明取三

界相. 卽心無所得攀緣皆息. 如經無所攀緣.

謂二見者我及涅槃. 是二皆空卽內外見心

皆無所得. 若心無所得無明取相攀緣皆息.

則心水淸淨珠相自現. 若得淸淨心常一則

能見般若. 是爲化物之要道也. 文殊下五明

勇健心結釋前四文爲二. 一正結釋二譬顯.

是爲有疾菩薩調伏其心者. 結從空入假伏

心修一切佛法. 結能利益一切衆生. 如金剛

般若云菩薩降伏其心滅度無量衆生. 實無

衆生得滅度者卽是此義. 爲斷老病死苦是菩

薩菩提者. 菩提言道若不利物卽二乘道菩提

名道薩□名成衆生. 若不如是爲無慧利者.

衆生不得法施慧利於物無出生死之大益

經數: 一七七八

經名: 維摩經略疏卷第七

頁數: 六六五

上              欄

也. 譬如勝怨者二譬顯菩薩利物勇健心[&FFFF]#.

愛見之心能化衆生入於魔外. 卽是衆生入

道之怨菩薩能斷其見思是勝怨也. 兼除者

兼言未正. 菩薩法界結惑未盡. 由須自行傍

兼利物故言兼除. 又兼除者在因且兼除衆

生生死. 成佛則究竟爲斷除也  彼有疾下三

明有疾菩薩用中觀調伏. 前二觀爲方便. 此

觀卽是佛菩提智爲斷無明自體實疾. 故勝

□云無明住地其力最大. 佛菩提智之所能

斷. 因此發眞卽開佛知見. 亦名一切種智亦

名佛眼. 是爲入不二法門品作本. 具如玄義.

修此觀位約敎有三. 通敎六地斷四住七地

斷塵沙八地道觀雙流. 若別接通八地修中

治無明病. 九地似解名爲聞見. 十地發眞名

爲眼見. 別敎十住已斷四住. 十行除塵沙. 因

前解行得修此觀. 十品似解卽是□向. 發眞

入地分破無明. 道觀雙流入薩婆若海. 圓敎

五品卽修此觀. 若生似解得六根淨. 若能發

眞卽入初住斷無明實病. 道觀雙流自然流

入乃至等覺無明未盡皆名有疾. 以別接通

及別斷伏皆是方便. 今初發心行生修乃至

坐道樹下. 故圓敎初心卽學中觀. 文爲二. 一

正明中觀二道觀雙流. 初1文二. 一明觀體. 二

簡非. 初*文二. 一明自觀二觀衆生  如我

此病非眞非有者. 是初自觀法身有無明自

體之病. 非眞非空非有非假. 又非眞者非從

假入空所治之病. 非有者非從空入假所治

病也. 故前二方便非是正觀. 因前二空入今

中道. 四句□無明畢竟不可得. 卽知無明性

中              欄

卽是明. 明亦不可得. 是爲入不二法門. 卽見

虛空實諦佛性名中道觀. 玄義具明. 如是觀

者破迷實諦無明之疾  衆生2疾亦非眞非

有次觀衆生. 修此觀時非但自知疾非眞非

有知衆生亦然. 是觀衆生根本疾也. 何者衆

生本來與菩薩非眞非有一如無二不異不別.

衆生迷故墮二生死. 菩薩觀照了知十界皆

有中道無明之疾. 故己他之疾同. 是眞體一

無明也. 以此驗知. 此經觀中則無假空而不

中  作是下二明簡非爲三. 一約愛見大悲

二約禪定三約二智此三非者正就法身二莊

嚴簡. 初文者若觀中道生愛見者. 則不能雙

照二諦. 若照二諦亦不照中. 今觀中道不生

愛見. 若照中道卽能雙照不失中道. 卽是一

心三觀. 卽眞中觀之正體也. 此之愛見正約

中道. 若約二諦屬前二觀. 若就三諦明權實

者此是自行權實. 何者自行照實諦爲實照

二諦爲權. 若約正道生愛見悲卽法身有疾

此爲四. 一正明起愛見二釋是非三引佛語

證四結勸捨. 初言若起愛見大悲卽應捨離.

若於中道法身起愛卽順道愛生. 名爲頂墮.

菩薩雖不墮二地障入菩薩位. 若用悲心欲

拔二邊生死苦者. 名愛見悲. 是則非唯自體

成疾. 亦定慧大悲雙照不明. 損方便力障於

大用. 如身有疾手足[&FFFF]#陀不能營辦. 正覺之

體有愛見患. 定慧大悲皆有障也. 又如手足

有疾亦能累身. 若定慧有障能障觀體. 此正

觀體若有愛見緣衆生者. 卽愛見悲. 非但自

體有障. 亦障福慧莊嚴二諦雙遊普利衆生

下              欄

所以至解縛二明解釋. 除失顯得文爲二.

一除失二顯得. 一除失者菩薩斷除客塵者.

愛見卽是無明不有而有. 名爲客塵. 能覆自

性之心. 若用悲心欲拔衆生二邊苦者. 卽於

生死有疲厭心. 何者觀體若有愛見照二諦

用則不分明. 慈悲外化卽有疲怠. 如身有疾

不欲行涉. 此是除3失  若能離此無有疲厭

者次明顯得. 若能離此愛見則內觀徹雙照

無滯. 無緣大悲化物無□. 如身無疾所作成

辨在在所生不爲愛見覆者. 若斷無明愛見

則無界外煩惱. 慈悲誓願隨有疾衆生有緣

之處受身化物. 自旣無分段變易之縛. 卽能

解彼衆生之縛. 故云所生無縛能爲衆生說

法解縛. 此顯得也  如佛至是處三引佛語

證釋正觀義. 義旣深邃淺行未達各生疑網.

是故引證是故菩薩不應起縛四結勸解釋.

分明證據有實足以斷疑生信. 故結勸云不

應起縛何謂下二約禪簡非顯是文爲二.

一簡非二顯是. 初文者貪著禪味是菩薩縛.

縛卽是非. 若貪著有漏根本十二門禪卽隨

生同居. 若貪著無漏觀練[&FFFF]#修卽隨生有餘.

若貪著九種大禪首楞嚴等通百八三昧卽隨生

果報. 皆不[&FFFF]#縛以方便生是菩薩解二約

禪顯是. 若觀中道不染前三. 誓生三土皆是

以方便生. 雖生三土無三種縛. 能解三土衆

生之縛故言以方便生是菩薩解  又無方便

下三約二智明簡非文爲二. 一約修行二智

二約眞應二智. 修行用因眞應約果. 初文爲

三. 一略用四句標章二四番解釋三總結. 初

經數: 一七七八

經名: 維摩經略疏卷第七

頁數: 六六六

上              欄

標中初兩句標實智縛脫章門. 次兩句標權智

縛脫章門如文  何謂至方便解二釋前四章

門. 一釋無方便慧縛. 謂以愛見心者. 修正觀

時不能體達不生不生不可說. 又無助道資

發實慧. 實慧不發致起愛見. 若用此心修行

六度. 莊嚴佛土成就衆生. 修三脫門而調伏

者. 不能發眞破無明障顯出法身自利利他.

卽是無方便. 慧縛如身有疾不能運爲. 二釋

有方便慧解. 謂不以愛見心者. 但不以愛見

心反前爲異. 餘義□同依前說之. 三釋無慧

方便縛. 謂住三毒者此是修觀行. 不加修眞

慧破通別三毒. 用不淨心而入方便. 萬行無

導卽是無慧方便縛. 如人手足有疾不能安

1快四釋有慧方便解. 謂離三毒者. 以離三毒

反前爲異. 餘同比說. 問愛見與三毒何異. 答

愛見是順道而起. 三毒多著依正而生. 問成

就衆生與殖衆德本何異. 答利物無緣大悲

名成就衆生. 卽是智集唯識通. 如是取淨土.

自行一心具足萬行. □向菩提名殖衆德本.

卽是非形第一體非莊嚴莊嚴  文殊至觀諸

法三總結勸. 有無明實疾. 菩薩應如是巧用

二智以觀諸法. 卽是以助資正以正導助. 此

卽善用二智自利利他  又復觀身下二約眞

應辨二智文爲二. 一觀身有實疾權疾明二

智二觀身疾不離不滅明二智. 初文又二. 初

觀法身實疾卽是實智. 次觀應身權疾卽是

權智. 何者照實權境隨境受名. 初文者又復

觀身無常苦空無我. 是名爲慧作此觀者. 前

明實慧. 觀法身理湛然實境. 以爲實慧. 今有

中              欄

疾菩薩法身猶有因疾果疾. 是無常等卽事

不實. 卽是法性爲實慧也. 菩薩未證極果. 因

地法身有常無常. 二鳥俱遊意在此也  雖

身至方便二明照應身權疾之境. 卽是方便

智也. 何者雖身有疾卽是菩薩法身惑累未

盡. 猶有無明變易實疾. 常在生死者. 卽是應

身常在界內外生死. 所以常在者爲饒益一切

而無厭□. 是名方便. 卽照權境爲權智也

又復下二約觀身不離不滅. 明二智文爲二.

一約不離明實智二約不滅明權智. 初文者

又復觀身. 身不離病者有疾菩薩觀身實相.

卽是自性淸淨心不染而染難可了知. 若斷

未盡卽是身不離病. 又法身大悲同衆生疾.

法身應疾故言身不離病. 病不離身者實疾

權疾皆不離法身. 而有是病. 是身非新非故

者無明實疾與本法身無前後. 但非始本. 衆

生無始之病非新非故. 菩薩同病亦非新故.

是名爲慧者卽實智也. 設身有疾而不永滅.

二約不滅以明權智. 有疾菩薩旣住正觀不

應四大增動. 宿業所致. 設有重疾卽觀入法

門. 故言而不永滅. 又設是假設權實二疾皆

是假設. 實疾卽是無明假設. 故金光明云. 無

所有故假名無明. 權疾因衆生而起亦是假

設. 而不永滅者亦有實權. 實者雖有此疾體

疾無疾不斷不破. 以己之疾愍於彼疾. 若觀

此疾入實相者得無緣大悲. 還用利生故不

永滅. 權者若一段衆生疾滅. 於餘衆生猶須

爲現. 故不永滅  文殊師利下二因觀成行.

此爲香積作本. 彼明穢淨土菩薩之行. 爲成

下              欄

此義文爲二. 一結前觀以爲行本二正明雙

流之行. 初文爲三. 一明調伏觀成二釋三結

成行本. 初文者有疾菩薩應如是調伏其心.

亦復不住不調伏心者. 上多明不斷煩惱. 若

不得意則縱煩惱. 心隨妄法還同凡夫  所

以至聲聞法二明結過釋也. 若住不調伏心

是愚人法者. 一往同體非卽凡愚. 如罵人如

驢非卽驢也. 若住調伏心是聲聞法者. 亦一

往相似非卽同也  是故至菩薩行三結成行

本. 若離二法縱容得所則是菩薩立行之本.

故言是菩薩行  在於下二正明雙流行文爲

五. 一雙明雙流行二單明雙流行三約道品

正觀明雙流行四約現相自在明雙流行五約

依正明雙流行. 初有三行. 在於生死不爲汚

行者. 若中觀相應入俗不染. 住於涅槃不永

滅度者. 流入偏眞而不取證. 非凡夫行者流

入眞也. 非賢聖行者入俗自在不同二乘. 非

垢行者流入眞也. 非淨行者流入俗也  雖

過至是菩薩行二單明雙流有十五行. 雖過

魔行而現降衆魔者. 正觀相應能入俗降魔.

心一切智者流入眞空. 不非時心證一切智

不墮二地. 雖觀諸法不生. 流入眞空雖化二

乘不墮二地. 雖觀十二緣起. 本自不生而流

入俗諦緣起. 起六十二見化諸外道. 雖攝一

切衆生. 雖入俗諦用四攝法. 攝諸衆生入一

實諦. 和光不同塵故不愛著. 雖樂遠離. 流入

眞空能遠離煩惱生死. 而不陸斷. 雖行三界.

雖入俗諦行於三界. 卽照世諦. 而不壞法性

卽是照眞諦也. 雖行於空. 流入偏眞具修萬

經數: 一七七八

經名: 維摩經略疏卷第七

頁數: 六六七

上              欄

行. 如空中種樹. 雖行無相流入遍眞無相不

妨度生. 雖行無作. 流入偏眞無作不妨受六

道身. 雖行無起. 流入偏眞無起. 而起萬善. 雖

行六度. 雖入俗諦同六度菩薩. 任運圓照衆

生之心. 雖行六通. 自然入俗故得五通入眞.

而不盡漏不同二乘. 雖行四無量心. 流入梵

天行於俗諦. 而不1受集梵世生死. 梵王之身.

雖行禪定解脫三昧. 雖入俗諦諸禪. 而不隨

禪生色界. 不隨定生無色界不隨解脫生淨

居. 亦不隨解脫三昧生有餘土  雖行至是

菩薩行三約三十七品正觀. 明雙流行. 雖行

四念處. 正觀相應自然流入折體念處. 見眞

而不捨俗諦身受心法. 雖行四正勤. 流入折

體正勤見眞而不捨俗諦身心精進. 雖行四

如意足. 流入折體如意. 見眞而能得俗諦自

在神通. 雖行五根. 流入折體五根. 見眞而能

入俗. 分別衆生諸根利鈍. 雖行五力. 流入

折體五力. 見眞而能心佛照俗十力. 雖行七

覺分. 流入折體七覺. 見眞而分別佛一切種

智. 雖行八正道. 流入折體八正. 見眞而樂

佛道. 雖行止觀助道之法. 流入事止觀助折

體見眞不入陸斷. 在俗行化. 此則二諦雙流

皆異二乘. 故悉結成菩薩行也  雖行至是

菩薩行. 四約現相明雙流. 文有三行. 雖行不

生不滅者. 正觀相應流入眞諦不生不滅. 而

現俗諦相好莊嚴. 雖現聲聞□支佛威儀. 流

入現外威儀入眞. 而能入俗不捨一切佛法.

此卽內□菩薩行外現作聲聞. 雖隨諸法究

竟淨相. 流入平等法界四不可說. 而能界內

中              欄

外現身利益  雖觀至是菩薩行. 五約依正

結撮扶成此宗體也. 文有二行. 雖觀等者. 若

正觀相應知常寂光. 而能起界內同居淨土

界外有餘果報淨土. 此結成佛國因果爲宗

也. 雖得等者. 若正觀相應別入初地圓入

初住. 衆生應以佛身得度者能現八相. 而眞

應未極應修住行乃至等覺諸菩薩道. 故言

不捨於菩薩之道  是菩薩行. 此結成住不思

議解脫之體用也. 若諸師不信此經明果外

淨土法身者. 云何消此文  說是至三菩提

心等五大段明時衆得益. 八千天子發菩提

心者. 菩提心義具如前釋

維摩經2略疏卷第二十二

不思議品

此下五品次問疾品來者. 卽是入室大段第

二重決前問疾品也. 何者前明問疾品約於

權疾. 辨果實疾明因. 所說旣略. 利根之徒

如八千天子已發道心. 其未悟之流更廣辨

果明因決前權實疾義. 故次來也. 此五品爲

二. 一此品正爲決前問疾品約權疾明果. 二

從觀衆生品至香積四品. 正爲決前問疾品

約實疾. 明三敎慰喩三觀調伏之因. 今略用

三意通釋此品. 一品來意二略釋不思議三

入文帖釋. 初來意者. 問疾品明疾有權實.

權疾卽是法身應用本[&FFFF]#各有所居. 故淨名

空室現疾而臥. 表土表身表本表[&FFFF]#. 文殊[&FFFF]#

相知有所表. 故因往復論決果地依正義. 意

雖顯而不思議垂[&FFFF]#. 權疾依正[&FFFF]#測之用猶

未具明. 故因身子生念爲致燈王之座. 而此

小室容多大座而無妨□. 卽顯不思議垂[&FFFF]#

下              欄

權疾所居神用[&FFFF]#測. 廣論果地從本起[&FFFF]#[&FFFF]#

中變用依正自在. 重廣顯權疾垂[&FFFF]#變現衆

生疾愈權疾亦愈. 故此品來也. 二略釋不思

議者卽有二意. 一明三德解脫不思議. 二明

本[&FFFF]#依土不思議. 初意者卽有三種. 一眞性

二實慧三方便. 故淨名云諸佛菩薩有解脫

名不思議. 若菩薩住是解脫者能以須彌之

高廣內芥子中. 乃至種種變現[&FFFF]#測卽是三

種解脫不思議義. 何者諸佛菩薩有解脫者

卽是眞性. 若菩薩住此者卽是實慧. 能以須

彌內於芥等卽是方便. 但四敎皆明三種之

理悉有不思議義而有二種. 一相待二絶待.

若三敎所明卽是相待. 何者三敎隨他意語.

約斷結以明解脫卽是相待. 圓敎隨自約不

斷結以明解脫. 卽是絶待不思議也. 相待卽

是有思之不思皆是思議. 絶待卽是無思之

不思是眞不思議. 今此一品正以絶待不思

以釋不思議也. 所以三敎成相待者如三藏

佛果神用變化. 凡夫二乘及諸菩薩之所[&FFFF]#

測. 卽不思議. 若待通敎體法解脫還是思議.

若通敎八地已上道觀雙流. 二乘下地之所

[&FFFF]#測卽不思議. 若待佛地猶是思議. 通若待

別還是思議. 別敎登地見一實諦得三解脫.

三乘通敎別三十心所不測量卽不思議. 若

待上地是思議. 此三皆是下不思上. 非是當

位絶待之不思議. 今明圓敎絶待不思 議者.

十二因緣三種非道卽是三德解脫佛道. 若

菩薩行此十二因緣三種非道. 不斷三惑不

破三法. 而住三種解脫之道. 卽不思議絶待

經數: 一七七八

經名: 維摩經略疏卷第七

頁數: 六六八

上              欄

三德之解脫也. 是則非但下不思. 上乃至上

地諸佛菩薩亦不思下地及一切衆生因緣三

道. 卽是絶待之不思議. 故文殊般若云. 佛

界衆生界俱不可思議無有異也. 前釋一名

不可思議解脫已具明竟. 二約本[&FFFF]#依土者.

前品空室表土. 文殊見相問於佛國. 但明寂

光畢竟空寂. 此但是法身本土不可思議. 未

顯應身[&FFFF]#居不思議相. 今用神力致座. 明[&FFFF]#

居穢土現不思議事. 須彌大海地水火風十

方佛土集在一國. 示一切人如是等事. 皆是

依土現不思議[&FFFF]#測之相. 具出在文. 若[&FFFF]#居

分段依報塊然. 尙1示無□居餘三土豈可測

量. 問此十四品皆不思議何得獨標此品. 答

雖復皆明但此品廣出變用事. 顯故別標題.

如摩訶般若始終皆明般若. 佛言欲心般若

當於須菩提品中心. 而須菩提對佛. 釋提桓

因舍利弗問難一向皆入眞空實相. 卽般若

正意故勸此品中心. 今品亦爾  爾時下三

入文帖釋. 此品總爲六. 一身子爲衆念座二

淨名借座三2昧不思議神用四迦葉欣仰

五時衆得益六淨名述成. 初文爲五. 一身子

生念二淨名問三身子答四淨名彈訶五天

子得法眼淨. 初文者身子古聖[&FFFF]#. 示此念欲

爲開發不思議端. 若不生念無由得顯不思

議用. 又欲爲令小乘未證果者得法眼淨. 或

發大心已入位者得成生蘇. 故示生念因致

彈呵. 爲借燈王之座廣說大用. 則諸聲聞鄙

小[&FFFF]#大. 堪聞大品法華. 約事論者. 大衆立久

而二大士方論大道. 言論未已恐時衆疲怠

中              欄

不染法利若. 有床座咸得安穩. 必獲大益故

生此念. 亦因空室致有斯念. 因此彈呵. 神

力借座. 卽是廣說不思議解脫神用. 皆是垂

[&FFFF]#權疾利物自在之功. 若有此勝能用化物

者. 則除衆生實疾因果. 豈得不念. 若衆生因

果疾愈則佛菩薩淨名應同之疾皆愈. 是則

成前果地權疾之義  長者至床座耶二問所

念. 身子雖生此念衆生未盡知. 將欲彈呵故

先問所念. 爲法來耶心床座耶. 若爲床座不

名行人. 若言爲法不應心座. 故須□問. 若

所念顯露大衆同知方可彈折  舍利至3心

床座三身子依念而答. 我爲法來非爲床座.

尋此答意卽爲三失. 一心念床座而云爲法.

是違心之失. 二所念聲聞法中三寶四諦等

法. 是不稱理之失. 三眞法無念而今興念.

是捨道法入凡夫之失  維摩下四正彈呵呵

其三失. 初呵違心者. 夫心法者不貪軀命豈

辭立久. 不沾法味身有疲怠. 謂衆亦然遂念

床座. 乃至□問答言爲法. 若其爲法不惜身

命. 豈得疲怠而念床座  夫心下二約法呵

其不稱理失. 向聞大乘旣不染心猶存小法.

致疲怠念座故呵其所存小法. 文爲四. 一約

陰入三界呵二約三寶呵三總 約四諦呵四

別約四諦呵. 初文者身子依三藏入道. 陰入

是其報身. 因此修禪發欲界定四禪四空. 住

此諸禪觀三界陰入生滅諦理斷三界結. 雖成

羅漢巡觀無漏還從此入. 今淨名用衍呵其

拙度. 不得卽空法性陰入. 非眞心法不[&FFFF]#還

招[&FFFF]#變易死. 又有入出之觀出則疲怠念座

下              欄

唯舍利弗至衆心二約三寶呵. 所以須約

三寶呵者. 其聲聞人4隨聞生解三空入道. 由

佛說法得入僧數. 若呵其非者是則過由佛

法衆僧. 亦非故呵其不應取著. 不了義敎明

三十二相爲佛. 九部爲法□磨得戒爲事僧

見諦得果爲理僧. 大乘諸法實相本自明了

是佛. 理性無倒爲法. 智理不二爲僧. 又知法

名佛離相爲法無爲卽僧. 若不識此一體三寶

乃著別相三寶. 故呵不應著也  夫心下三

總約四諦呵. 所以次約四諦呵者. 身子不□.

若三寶不實不應著者. 觀諦見理豈無三寶.

故卽呵其有作四諦非究竟也. 文爲二. 一呵

二釋. 一呵云無見等者此呵生滅四諦. 若由

此見理不進心者. 但住化城不至寶所. 如呵

須菩提云不壞於身. 而隨一相豈折觀苦言

見理也. 不斷□怒癡亦不與俱. 豈定斷集以

五逆相而得解脫. 豈煩惱盡以爲證滅. 如化

城之造作也. 有師作造詣之解恐不如前釋.

不斷癡愛起於明脫. 卽是行於非道通達佛

道. 豈離非道別有正道之可修也. 若執聲聞

四諦爲實卽不大見大乘三種四諦. 所以至非

心法也二釋者. 若執生滅有諍論者. 卽是界

內有爲戱論. 若實因此見眞斷於界內愛見

論者. 猶是界外無爲戱論. 今身子雖斷有爲

猶在存四諦. 卽是無爲界緣集戱論. 非心大

乘三諦之法. 豈見佛性入王三昧. 一切三昧

悉入其中  唯舍利弗下四別約四諦呵. 所

以更歷別呵者恐身子未□. 若言四諦是戱

論者. 何得佛開以爲種種利物之門. 又解爲

經數: 一七七八

經名: 維摩經略疏卷第七

頁數: 六六九

上              欄

未悟者. 故須別呵. 卽爲四. 初一番約苦次兩

番約集. 次四番約滅. 次二番約道. 初呵苦諦.

云法名寂滅者陰等苦法本自不生. 今則無

滅卽眞陰滅義. 觀陰苦法是1見生滅者乃斥

生滅. 豈見無生一實諦理. 若不見理非心法

者. 如呵迦□延. 無以生滅心行說實相法. 旣

不得眞無生還招變易之苦  法名至非心法

也次兩番別呵集者. 集爲習報二因所成. 習

因約煩惱報因約業. 煩惱業合能招苦2果故

名集諦. 初呵集習因云法名無染者. 如大經

云愛有九種能令生死相續不斷. 若染世諦

卽有分段生死名界內集. 若染眞諦卽有變

易生死名界外集. 次呵報因云法無行處者

是呵行業. 能觀之智爲行所觀之境是處. 故

經云說智及智處. 心行於境卽是行業. 凡夫

行世諦招果內之苦. 二乘行眞諦招變易之

苦. 卽是集也  法無至法也三四審別呵滅

諦. 法無取捨者實諦眞滅本無取捨. 而凡夫

取世諦捨涅槃. 故有界內生死不得眞滅. 二

乘取眞諦捨世諦卽受變易生死亦非眞滅.

由取捨故不見中道非眞心法. 法無處所者

此明滅諦. 卽是有餘無餘3二乘行人歸心之

處. 若著滅諦涅槃之處卽有無爲煩惱生死.

非眞滅諦非心法也. 法名無相者呵取滅諦

無相涅槃. 何者凡夫取世間相生於六識. 故

有界內生死不名爲滅. 聲聞取滅諦相卽有

七識名隨相生識. 則有界外生死非眞滅諦

非心法也. 法不可住者是呵住滅諦. 何者凡

夫住俗分段不滅. 二乘住眞卽有變易豈得

中              欄

眞滅. 以住眞諦有餘無餘不見佛性. 非大涅

槃究竟寂滅. 豈是眞心法也  法不至法也

四兩番別呵道諦. 法不可見聞覺知者. 凡夫

4有世俗見聞覺知則有見思. 是以流轉非無

漏道. 小乘慧眼見眞從聞生解. 十六心悟理

卽是覺知. 故大經云須陀洹人以正覺道斷

煩惱亦名爲佛. 一切智知卽是知也. 故於見

諦說眼智明覺. 此見聞覺知不見一實諦理.

非心大乘見思無漏. 豈是眞心法也. 法名無

爲者. 小乘滅諦是無爲道諦是有爲. 無漏大

乘道滅皆是無爲. 故大經云聲聞弟子是有

爲僧. 上呵羅云說有爲功德之利. 非爲無爲

出家意在此也是故至所心三結呵身子興

念之失. 由念心法致有疲怠則念床座. 若眞

心法無念無心. 待水澄淸珠相自現. 乃是眞

心此無疲怠豈念床座  說是至眼淨五明

天子得法眼淨. 法眼淨者師云是大乘法

眼. 今推此文雖不的判比上文恐猶是小乘

法眼淨也. 何者淨名含中入眞用衍通敎. 心

小乘人聞此巧度卽淨法眼. 又昔分別推心

法相道理. 心水波動不得見理. 今聞此說應

無所心. 心心旣息心水澄淸豁然見理. 如阿

難竟夜策觀欲盡殘結而不得盡. 放心就□

豁然發眞. 三界漏盡此亦應爾  爾時下二

神力借座. 上呵身子但爲心座非爲心法. 因

此說法天人得道. 未顯不思議神力. 若不致

座如貧無財不能營辨呵5□賓客. 今以神力

借座用酬身子所念. 以爲說不思議解脫之

由. 文爲六. 一問文殊有好座處二文殊答座

下              欄

處三現神力借座四燈王遣座五大衆歎仰

六淨名令衆就座. 初問處者欲顯不思議神

力設座. 必須稱於賓客之心. 所以先問勝妙

座處. 約理解者. 文殊所將是機. 淨名逗機必

使稱會. 是故先問文殊至第一二文殊答.

知有妙座稱衆機宜. 故指須彌世界有好嚴

飾之座. 彼佛身長八萬四千由旬. 表八萬四

千諸波羅蜜所成圓滿法身. 其座高八萬四

千由旬. 表八萬四千眞空無畏之境   於是

至神力三正明神力借座. 若准下文遣化菩

薩香積取飯. 今此文不見變化之事. 當是大

士靈通冥感. 所以彼佛稱其心念遣座來也.

或可經家脫落   卽時至維摩詰室四彼佛遣

座三萬二千入於方丈小室能容不迫□者.

住不思議神力故能爾也. 卽表果報無□依

土. 問神力何由頓爾. 答靈鬼志云. 千年狐

能以車入塚. 塚口無損車亦不壞. 小魅尙爾

肉不思議菩薩神力  諸菩薩至如故五大衆

歎仰. 如此大座入于小室了無迫□. 毘耶

等處本相無毁. 昔所未[&FFFF]#故稱歎也  爾時

下六命就座文爲三. 一命文殊等就座二得

神通者稱座而坐三新發意等皆不能昇. 初

令就座言自立身如彼座像者. 自令身相如

彼土菩薩之像而坐  其得至師子座二稱

坐而坐. 諸得神通菩薩皆爲四萬二千由旬

身者. 上明佛身具足八萬四千由旬. 今菩

薩在因讓果減半故也諸新發意下三明新

發意及弟子等皆不能昇. 文爲五. 一新發

意等皆不能昇二語身子就座三身子辭不

經數: 一七七八

經名: 維摩經略疏卷第七

頁數: 六七○

上              欄

能昇四令禮登王五新發意等作禮方昇. 初

文可知爾時至師子座二語身子就座. 上

來念須床座今旣致座. 何以不同諸菩薩坐

舍利弗至不能昇三身子辭不能昇. 此座

高廣者法華明諸法空爲座. 空理深廣卽其

車高廣. 身子及諸弟子新發意等皆未入佛

慧不得不思議神通. 寧得同大菩薩而昇. 故

雖見此座而不能昇. 如人見幻一多互爲自

不能作. 身子等亦爾. 雖見室包乾像而無此

神力故不能昇. 所以新發意不能昇者. 若三

藏伏結五通旣非漏盡. 不及二乘豈能昇也.

通敎六地斷結與羅漢齊得界內六通. 若望

圓敎猶新發意羅漢旣不能昇六地豈能昇

也. 別三十心雖得界外五通亦名新發意. 未

入初地不思議解脫豈能昇也. 圓敎十信雖

淨六根亦名新發意. 未入初住眞應二身豈

能昇座  維摩詰至乃可得四明勸禮. 所

以禮者身子及諸大弟子未入大道. 新發意

等雖是菩薩未住不思議解脫. 不得自在之

力旣不能昇. 若禮彼佛承佛神力乃可得昇.

又解小乘歸向如來卽是□心向大. 表其至

法華當安住實智授記作佛故得昇也. 諸新

發意聞此不思議說卽心開悟解. 或至大品

得入. 若至法華聞正直捨方便皆有入義. 故

得昇座也於是至坐師子座五新發意等受

旨. 作禮得昇座者承彼佛力故. 亦是遠表將

稱大乘空理故得昇座  舍利弗下三正明淨

名說不思議解脫力用文爲二. 一身子見此

不思議神用歎未曾有. 二淨名答廣明諸佛

中              欄

菩薩住不思議解脫之果有大神用. 初文者

身子見此神力諸座高廣. 直置一座八萬四

千由旬閻色已不容受. 何者閻色提地止長

七千由旬豈能容斯一座. 何肉三萬二千來

入小室. 於毘耶離閻色依正無所妨損了不

迫□[&FFFF]#測之. 然故身子歎也. 問何得小室容

諸大座. 答世諦有二. 一思議則小不容大二

不思議小則容大. 如尺面之鏡大像亦現

維摩詰言下二正約果地三德不思議解脫而

答. 所以約果答者. 身子[&FFFF]#此歎未曾有. 而不

測是何等法門. 時衆未住此解脫者亦[&FFFF]#知

然. 故淨名顯諸佛得此解脫答也. 菩薩住此

解脫卽能有大神用. 今淨名是大菩薩住此

解脫故現此事. 文爲三. 一約佛菩薩顯不思

議之體. 二約菩薩住不思議之智三明不思

議之大用. 此正明三德解脫. 顯上問疾中明

果地法身大悲權疾之用. 何者上現空室唯

置一床以疾而臥. 今還顯此所言. 諸佛菩薩

有解脫者. 卽顯眞性. 上唯置一床正表此也.

菩薩住是解脫者. 此是實慧與眞性相應. 入

理般若名爲住. 住者安靜休息也. 實慧見理

息方便行. 上現寢臥正表此也. 能以須彌之

高廣內芥子卽是方便. 上無疾現疾正表此

也. 所以淨名重顯三德解脫者. 上雖明權疾

正爲利物. 而未明益物不思議無量方便. 時

衆豈知[&FFFF]#處權疾十方利物無邊之事. 今因

借座入室爲證[&FFFF]#處權疾有斯利物不思議之

用. 初云諸佛菩薩有解脫顯眞性者. 眞性乃

與衆生共有. 以諸佛菩薩能得此理故有大

用. 如得如意珠則能爾寶  若菩薩住是解

下              欄

脫者二明住不思議之智. 卽是實慧. 以得實

慧能以不住法住此眞性. 藏通不明此理故

菩薩不住. 別圓地住已上卽住此理能有大

用. 如如意珠無心出物. 今淨名後心住理功

用無等以須彌下三明不思議之大用. 卽是

實慧與眞性合有斯[&FFFF]#測. 大論云水銀和眞

金能塗諸色像. 功德和法身處處應現往. 文

爲二. 一略別明不思議用二總廣明不思議

用. 初文正出八雙相對初一雙山海相對亦

是依正相對. 以須彌等者其得不思議解脫

遂居依報得自在也. 此義不易. 有師言神力

能爾. 今謂不思議性非天人修羅佛之所作

神力何能. 有師言小無小相大無大相故得

入也. 今謂小是小大是大是自性. 小大不得

相入者小大大小旣是他性何得入他. 今解

華嚴明一微塵有大千經卷. 觀衆生一念無

明心卽如來心. 若見此心則能以須彌入芥

無相妨也. 下諸不思議事窮劫說不能盡皆

是此意. 故文云諸佛解脫當於衆生心行中

心. 若觀衆生心行得佛解脫. 住此解脫者能

現如是不思議事. 何者諸方便敎明二乘偏

眞解脫. 是思議解脫. 如得頗梨不能雨寶. 圓

敎中道圓眞眞性. 卽是不思議解脫. 如得如

意雨大千寶. 見衆生心行眞性. 卽得芥子須

彌眞性. 一如無二. 若得芥子眞性之小能容

須彌之大. 得須彌眞性之大1不2得芥子之小.

擧此一意可以例諸. 言其中衆生等者. 衆生

旣不見小大眞性. 豈能覺知有得度機. 神力

加之卽見此事. 若能觀此眞性. 入觀行相似.